CELEX: 62012CN0259
Language: mt
Date: 2012-05-24 00:00:00
Title: Kawża C-259/12: Talba għal deċiżjoni preliminari mressqa mill-Аdministrativen sad — Plovdiv (il-Bulgarija) fl- 24 ta’ Mejju 2012 — Teritorialna direktsia na Natsionalnata Agentsia za Prihodite — Plovdiv vs “RODOPI М 91” OOD

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/7
            
         Talba għal deċiżjoni preliminari mressqa mill-Аdministrativen sad — Plovdiv (il-Bulgarija) fl-24 ta’ Mejju 2012 — Teritorialna direktsia na Natsionalnata Agentsia za Prihodite — Plovdiv vs “RODOPI М 91” OOD
   (Kawża C-259/12)
   2012/C 243/13
   Lingwa tal-kawża: il-Bulgaru
   
      Qorti tar-rinviju
   
   Аdministrativen sad — Plovdiv (il-Bulgarija)
   
      Partijiet fil-kawża prinċipali
   
   
      Rikorrent: Teritorialna direktsia na Natsionalnata Agentsia za Prihodite — Plovdiv
   
      Konvenut:“RODOPI М 91” OOD
   
      Domandi preliminari
   
   
               (1)
            
            
               
                           (1)
                        
                        
                           Il-prinċipju ta’ newtralità fiskali jippermetti lil Stat Membru jimponi sanzjoni minħabba dikjarazzjoni tardiva tal-annullament ta’ fattura, anki jekk dan l-annullament kien ġie sussegwentement irreġistrat u l-persuna kkonċernata kienet ħallset it-taxxa — bl-interessi — li tirriżulta mill-annullament?
                        
                     
                           (2)
                        
                        
                           Iċ-ċirkustanzi msemmija hawn huma rilevanti għall-ewwel domanda:
                           
                                       —
                                    
                                    
                                       il-perijodu li fih l-annullament kellu jiġi ddikjarat, huwa ta’ 14-il ġurnata mit-tmiem ix-xahar li fih sar l-annullament;
                                    
                                 
                                       —
                                    
                                    
                                       l-annullament tal-fattura tkun effettivament ġiet iddikjarata xahar qabel it-tmiem tal-perijodu li fih kellu jitwettaq l-annullament;
                                    
                                 
                                       —
                                    
                                    
                                       il-VAT dovuta, miżjuda bl-interessi akkumulati, kienet tħallset lill-baġit tal-Istat?
                                    
                                 
                     
         
               (2)
            
            
               L-Artikoli 242 u 273 tad-Direttiva 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1) jawtorizzaw lill-Istati Membri jimponu fuq persuna taxxabbli, li allegatament ma tkunx issodisfat fil-ħin l-obbligu tagħha li tinkludi elementi fil-kontabbiltà tagħha li huma rilevanti għall-kalkolu tal-VAT, multa pekunjarja li tikkorrispondi għall-ammont ta’ VAT mhux imħallsa fil-ħin, fejn sussegwentment dan in-nuqqas kien ġie rregolarizzat u t-taxxa kollha, bl-interessi, tkun ġiet imħallsa?
            
         
               (3)
            
            
               Huwa ta’ rilevanza l-fatt li l-baġit tal-Istat ma ġarrab l-ebda dannu — għaliex il-persuna kkonċernata kienet sussegwentement uriet l-annullament tal-fattura u ħallset it-taxxa kollha, flimkien mal-interessi?
            
         
               (4)
            
            
               L-impożizzjoni ta’ multa pekunjarja ugwali għall-ammont totali ta’ taxxa diġà mħallsa bl-interessi, tikser il-prinċipju ta’ proporzjonalità?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).